section_heading: Vanjska politika
paragraph_text: Kralj Karlo I. imao je i djelomičnog uspjeha na Balkanu. U ratu sa srpskim kraljem Stefanom Milutinom (1282. – 1321.) osvojio je 1319. godine Mačvu i Beograd, koje je trajno ostao u ugarskoj vlasti. Nešto kasnije, imao je problema dalje na istoku, gdje se protiv njega pobunio prvobitno lojalni vojvoda Basarab I. 1325. godine. Do vojne intervencije je došlo tek 1330. godine i ona je rezultirala katastrofalnim kraljevim porazom u bici kod Posade. Nakon ponižavajućeg kraljevog bijega u posuđenoj odjeći, pobjednik Basarab postao je osnivač Vlaške države.